Minn Dr. Georgiana Farrugia Bonnici, BSc (Hons) Rad, M.D.(Radjografa u Tabiba) Fid-dinja ta’ llum, sirna ngħixu ħajja mgħaġġla, u għaldaqstant qeghdin nagħmlu użu ta’ iktar mezzi avvanzati ta’ teknoloġija moderna, allura sfortunatament dan jista’ jwassal ukoll li wieħed jirrikorri għal nuqqas ta’ attivita fiżika. Infatti, diversi studji barranin juru li wieħed sar iqatta’ minn tal-inqas seba’ sigħat bilqiegħda f’ġurnata sħiħa, kemm jekk fuq il-post tax-xogħol, fuq mezzi ta’ transport, jew anke d-dar, meta nistrieħu, bħal per ezempju, meta nkunu qed naraw it-televiżjoni. Bla ebda dubju, l-eżerċizzju fiżiku huwa importanti ferm għal ħajja sana, u jista’ jgħin milli wieħed jiżviluppa ċerti kundizzjonijiet mediċi. Infatti, ta’ min isemmi wkoll dawn il-benefiċċji relatati mal-attività fiżika:- Naturalment, il-ġisem uman għandu bżonn attività fiżika regolari, sabiex jibqa’ f’saħħtu, u għalhekk wieħed għandu jevita’ li jaddotta stil ta’ ħajja sedentarja. Jekk wieħed minn tal-inqas jaghmel bejn 30 – 60 minuta ta’ eżerċizzju fiżku, imqar minn 3 sa 5 ijiem fil-ġimgħa għandu jkun biżżejjed, sabiex jibbenifika mill-fatturi kollha li tkellimna dwarhom f’dan l-artiklu. Għalhekk, wieħed qatt ma għandu jaqta’ qalbu, u jista’ jfittex li jaddatta t-tip ta’ eżerċizzju, għall-età u l-kapaċitajiet tiegħu.